Malleus Maleficarum
<s>Malj za vještice (lat. Malleus Maleficarum), teološko djelo dominikanca Henrika Institorisa i Jakoba Sprengera, objavljeno 1486. godine, u kojem se iznosi čitav sustav o vješticama i čarobnjaštvu.</s>

<s>Neki znanstvenici smatraju kako je jedini autor knjige zapravo Henrik, koji je naveo kölnskog dominikanca i teologa Sprengera kao suautora kako bi djelu priskrbio veći značaj.</s>

<s>Sadržaj djela</s>

<s>Knjiga se sastoji od uvoda i tri dijela, te sadrži ukupno oko osamsto stranica.</s><s>U uvodu knjige donosi se tekst bule Summis desiderantes affectibus pape pape Inocenta VIII. iz 1484. godine, koja je je postavila temelje za progon vještica.</s>

<s>U prvom dijelu Kramer se bavi stvarnom prirodom postojanja vještičarstva onako kao se spominje u Bibliji i o njenoj prirodi i zločudnosti, drugom dijelu magijskim praksama koje se odnose na spolno općenje i mušku impotenciju, te metodama kojima se ljudi mogu zaštititi od uroka ili ih poništiti, dok se u trećem dijelu nabrajaju praktična pravila i procedure za suđenje optuženima pred crkvenim ili svjetovnim sudovima.</s>

<s>Utjecaj i posljedice</s>

<s>Djelo Malleus maleficarum ušlo je u svjetsku književnost kao jedno od najopskurnijih i najbolesnijih spisa svih vremena, koje je očitom mizogonijom i sadizmom kojim djelo odiše, utjecalo na stvaranje masovne histerije protiv opasnosti od vještica i posljedično dovelo do progona, mučenja i pogubljivanja velikog broja žena (i dijela muškaraca) u sljedećim stoljećima.</s>

<s>Otkriće tiskarstva, omogućilo je ubrzano širenje knjige i njenu rasprostranjenost širom Europe.</s><s>Do 17. stoljeća objavljeno je dvedeset i devet izdanja na latinskom jeziku.</s>

<s>Bilješke</s>

<s>Literatura</s>

<s>Faust, Viktoria, Vještice, Knjiga sjena, Zagrebačkla naklada, 2000.</s><s>Hesemann, Michael, Legende, mitovi, laži, Rezotkrivanje zabluda o povijesti Crkve, Verbum, Split, 2010.</s><s>Opća i nacionalna enciklopedija u 20 svezaka, sv. XIII, Zagreb, 2007.</s>

<s>Vanjske poveznice</s>

<s>Catholic Encyclopedia - Witchcraft 
 sacred-texts.com - Malleus Maleficarum (1486)</s>

<s>Kršćanstvo
Ezoterija</s>

